Et Luua metsanduskool ei tooda töötuid, seda kinnitab tõsiasi, et  95% tänastest lõpetanuist leiab endale rakendust. Praktiliste tööoskustega metsamehi koolitab kutseõppeasutus nii põhikooli kui keskkooli baasil, õppida saab metsamajandust, metsamasinate juhtimist ja ka loodusturismi. Lisaks on Luual võimalik töökoha kõrvalt õppida arboristiks ehk puuhooldajaks ning metsuriks ehk metsahooldajaks ja -kasvatajaks.